Guptas ‘arrogant in weelde in Doebai’ | Netwerk24
Deur Lizeka Tandwa 10 September 2018 13:21
Die Gupta-familie is vermetel en arrogant om voorkeur-behandeling van die Zondo-kommissie van ondersoek na staatskaping te verwag, sê Neeshan Balton, uitvoerende direkteur van die Ahmed Kathrada-stigting.
Hy het Maandag gereageer op hul versoek om getuies te kruisondervra, maar weier om na Suid-Afrika terug te keer om kruisondervra te word, “terwyl hulle sterk geïmpliseer word by die proses van staatskaping”.
Hulle wil voordeel trek uit die regsproses voor die kommissie, maar hulle wil terselfdertyd van die gereg vlug, sê hy in ’n verklaring.
“Is hulle bereid om die kommissie se aanbevelings te aanvaar terwyl hulle in weelde in Doebai sit?”
Balton het getuies wat reeds voor die kommissie verskyn het, soos Themba Maseko, Mcebisi Jonas, Phumla Williams en Vytjie Mentor geloof omdat hulle help om lig te werp op die mate waarin die staat gekaap is, deur wie en met watter oogmerk.
“Ons hoop ander staatsamptenare wat inligting oor die werking van die skadustaat het, sal ook getuig.